《偈》
宋代·释警玄

夜半鸟鸡抱鹄卵，天明起来生老鹳。鹤毛鹰觜鹭鸾身，却共乌鸦为侣伴。

高入烟霄，低飞柳岸。向晚归来子细看，依稀恰似云中雁。

作者简介：释警玄（九四三～一○二七），真宗大中祥符中避国讳改为警延，江夏（今湖北武汉）人，俗姓张。依智通禅师出家，年十九为大僧。后谒鼎州梁山观禅师，观殁，辞塔至大阳，谒坚禅师，坚欣然让法席，使主之。仁宗天圣五年卒，年八十五。《五灯会元》卷一四、《禅林僧宝传》卷一三人传。今录诗五首。